Diari Oficial de la Generalitat Valenciana


Sumari del DOGV 2024, del 14-05-1993 (1993/827951)

ORDRE de 15 d'abril de 1993, de la Conselleria de Sanitat i Consum, per la qual convoca concurs-oposició per a la provisió de vacants de metges de Documentació Clínica i Admissió d'institucions sanitàries del Servei Valencià de Salut.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/15/(2)/dof/vci/html**

### Dades del document

Número de DOGV
:   2024

Data del DOGV
:   14-05-1993

Secció del DOGV
:   DISPOSICIONS GENERALS

Número del document
:   1993/827951


Data del document
:   15-04-1993

Organisme emissor
:   Conselleria d'Economia i Hisenda

Tipus de document
:   Ordre

Ordre de 15 d'abril de 1993, de la Conselleria de Sanitat i Consum, per la qual convoca concurs-oposició per a la provisió de vacants de metges de Documentació Clínica i Admissió d'institucions sanitàries del Servei Valencià de Salut.  
Atesa la necessitat de provisió de les places vacants de les unitats de Documentació Clínica i Admissió previstes en els articles 12, 13 i 14 del Decret 122/1988, de 29 de juliol, del Consell de la Generalitat Valenciana, les competències van ser desplegades per Ordre de la Conselleria de Sanitat i Consum de 15 de novembre de 1988.  
De conformitat amb l'establert en la disposició addicional cinquena del Decret 71/1991, de 29 d'abril, del Consell de la Generalitat Valenciana, pel qual aprova l'oferta d'ocupació de personal adscrit a les institucions sanitàries del Servei Valencià de Salut per a 1991.  
D'acord amb els sistemes i procediments establerts pel Reial Decret 118/1991, de 25 de gener, sobre selecció de personal estatutari i provisió de places en les institucions sanitàries de la Seguretat Social.  
En virtut de la competència que m'atorga l'article 41 del Decret 46/1988, de 12 d'abril, i l'article 2n del Decret 187/1991, de 15 d'octubre, del Consell de la Generalitat Valenciana, pel quals aprova els reglaments d'organització i funcionament del Servei Valencià de Salut i de la Conselleria de Sanitat i Consum,  
ORDENE  
Article primer  
Convocar concurs-oposició per a la provisió de places vacants de la categoria de Metge de Documentació Clínica i Admissió, en les institucions sanitàries de la Seguretat Social dependents del Servei Valencià de Salut. Les vacants oferides són les indicades en l'annex II, amb expressió de l'hospital i districte sanitari, que estan adscrites funcionalment i orgànica al director gerent.  
Article segon  
En execució de l'article sis del Decret 71/1991, de 29 d'abril, es reserva el 2% de les ' places objecte de la convocatòria per als qui complesquen la condició legal de persona amb minusvàlua.  
Article tercer  
Les bases de l'annex I que regulen aquesta convocatòria s'ajusten a les aprovades per Reial Decret 118/1991, de 25 de gener (BOE núm. 33, de 7 de febrer de 1991), com a normes bàsiques i preceptes d'aplicació supletòria al personal estatutari dels serveis de salut de les comunitats autònomes.  
València, 15 d'abril de 1993.  
El Conseller de Sanitat i Consum,   
JOAQUIN COLOMER SALA  
ANNEX I  
Bases  
1. Característiques generals  
1. 1 Incompatibilitats: el personal 'que obtinga Plaça en aquesta convocatòria no podrà compatibilitzar l?exercici d'aquesta amb un altre lloc de treball, càrrec o activitat en el sector públic, llevat dels supòsits excepcionals que preveuen les disposicions vigents en matèria d'incompatibilitats.  
1.2 Dedicació exclusiva: els facultatius que obtinguen Plaça en aquesta convocatòria queden subjectes al règim de dedicació exclusiva en els termes previstos per la Llei 53/1984, Reial Decret 598/1985, Decret 60/1985 i Decret 169/1990, de 15 octubre, del Consell de la Generalitat Valenciana, pel fet de tenir assignat els llocs de treball complement específic B.  
1.3 Règim de jornada laboral: el règim de prestació de serveis serà indistintament de matí, de vesprada o d'ambdós, d'acord amb la normativa vigent.  
1.4 Retribucions: les places estan dotades amb les retribucions que determina el Reial Decret Llei 3/1987, d?11 de setembre, en la quantia fixada pressupostàriament.  
1.5 Règim jurídic: el personal que obtinga plaça, estarà subjecte al règim jurídic de l?estatut jurídic del personal mèdic de la Seguretat Social, i altres disposicions que els siguen aplicables.  
1.6 Adscripció orgànica funcional: els facultatius que obtinguen plaça en virtut de la convocatòria l'exerciran les sues funcions amb destinació en les unitats de Documentació Clínica Admissió previstes en els articles 12, 13 i 14 del Decret 122/1988, de 29 de juliol, del Consell de la Generalitat Valenciana, les competències van ser desplegades per Ordre de la Conselleria de Sanitat i Consum de 15 de novembre de 1988, sota la dependència del director gerent, segons el que estableix l'article dotze del Decret 174/1992, de 26 d'octubre de 1992.  
2. Requisits dels aspirants  
2.1 Requisits generals i específics:  
2.4.1 Posseir la nacionalitat espanyola.  
2.1.2 Posseir el títol de llicenciat o doctor en Medicina i Cirurgia.  
2.1.3 Aptitud psico-física que s'acreditarà per reconeixement mèdic en un centre sanitari del Servei Valencià de Salut que es determinarà una vegada obtinguda la plaga. La presa de possessió quedarà condicionada a la superació d'aquest requisit.  
2.1.4 No estar inhabilitat per a l?exercici professional o per a l?exercici de funcions públiques, ni separat mitjançant expedient disciplinari del servei de les administracions públiques o de la Seguretat Social.  
2.1.5 Ingressar, en concepte de drets d'examen, la quantitat de 3.000 pessetes en el compte corrent i entitat bancària següents:  
Alacant: Caixa d'Estalvis del Mediterrani, c/c 00010640040-93, oficina principal.  
Castelló: Banco Bilbao-Vizcaya, c/c 12762-7, oficina principal.  
València: Banc de València, c/c 41335-49, oficina principal.  
Alcoi: Caixa d'Estalvis del Mediterrani, c/c 640001-46, sucursal 1002.  
2.2 Moment en què s'ha d'acreditar el compliment dels requisits per a concursar-hi  
2.2.1 Per a ser admès a la realització de les proves n'hi haurà prou que els aspirants manifesten i declaren en les seus instàncies cadascun dels requisits i condicions exigits, referits a la data d'acabament del termini assenyalat per a presentació de sol·licituds.  
2.2.2 Els requisits a què es refereixen les bases 2.1.3 i 2.1..4, les acreditarà fefaentment el concursant una vegada que haja resultat adjudicatari de plaça i abans de la seua presa de possessió.  
2.3.3 Serà causa de no admissió el fet de no haver ingressat abans de la finalització del termini de presentació d'instàncies els mencionats drets d'examen.  
3. Sol·licituds  
3.1 Model  
Els interessats a participar en el concurs hauran de formular l?oportuna sol·licitud d'acord amb el model que figura com a annex III, i presentaran una única instància per a totes les places objecte de la convocatòria.  
3.2 Presentació  
Les sol·licituds, dirigides al Director del Servei Valencià de Salut i degudament emplenades, es podran presentar en les unitats de registre de les següents dependències administratives:  
- 03265, Alacant: c/ de Girona, núm. 26  
- 03525, Alcoi: c/ d'Onofre Jordà, núm. 21  
- 12030, Castelló\_: plaça Hort dels Corders, núm. 12  
- 46952, València: gran via Ferran el Catòlic, núm. 74  
o mitjançant qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú.  
3.3 Termini  
El termini de presentació d'instàncies serà de 30 dies hàbils comptadors a partir de l?endemà de la publicació en el Diari Oficial de la Generalitat Valenciana.  
3.4 Exclusió per falsedat  
La consignació de dades falses en la instància o en la documentació aportada pels aspirants implicarà l?exclusió del concurs o la nul·litat de la plaça adjudicada si escau, sense perjudici de les mesures legals que corresponga aplicar.  
3.5 Domicili a efecte de notificacions  
El domicili que figure en la instància es considerarà l?únic vàlid a l?efecte de notificacions i seran responsabilitat exclusiva del concursant les errades en la seua consignació i la comunicació al Servei Valencià de Salut de qualsevol canvi de domicili.  
3.6 Aspirants amb minusvàlues  
El tribunal establirà, per a les persones amb minusvàlues que així ho sol·liciten, les adaptacions possibles de temps i mitjans per a la realització de les proves. A tal efecte, els interessats hauran de formular la petició corresponent en la sol·licitud de participació en la convocatòria. Les dites adaptacions no podran desvirtuar el caràcter de les proves, la finalitat de les quals és valorar l'aptitud dels aspirants per a les funcions pròpies de la plaça a què es concurse.  
4. Documents que cal aportar junt amb la instància  
4. 1 Documentació acreditativa de requisits  
Junt a la instància, els concursants hauran d'aportar els següents documents:  
4.1.1 Fotocòpia del Document Nacional d'Identitat.  
4.1.2 Justificant d'ingrés dels drets d'examen:  
Rebut original o còpia compulsada d'haver ingressat en el compte corrent de l'entitat bancària que determina la base 2.1.5, la quantitat especificada en la convocatòria en concepte de drets d'examen. Quan la sol·licitud es curse per correu, l'ingrés podrà realitzar-se per gir postal o telegràfic o transferència bancària i s'adjuntarà a la instància el corresponent rebut acreditatiu.  
4.1.3 Fotocòpia del títol o resguard de Llicenciat o doctor en Medicina i Cirurgia, sense perjudici del que preveu la base 8. I.b).  
4.2 Documentació a efecte de barem  
Així mateix hauran d'aportar-hi, en sobre tancat en la portada del qual constarà el nom i els cognoms del concursant, la documentació següent:  
4.2.1 Història professional:  
Història professional en què consten els mèrits valorables, de conformitat amb els barems que s'hi adjunten com a annexos IV i V, i en l'ordre que s'hi estableix.  
4.2.2 Documentació acreditativa dels mèrits valorables:  
La documentació acreditativa dels mèrits que els concursants desigen de fer valer davant el tribunal, d'acord amb el barem d'aplicació mencionat i l?ordre establert en aquest.  
4.3 Acreditació de la documentació presentada:  
4.3.1 Els requisits i mèrits valorables podran acreditar-se mitjànçant la documentació original, testimoni notarial o fotocòpia degudament compulsada.  
4.3.2 En relació amb els treballs i publicacions científiques es podrà aportar fotocòpia simple, sempre que s'especifique la ressenya de la publicació. En cas que es tracte d'aportacions a reunions científiques que no hagen estat publicades, se n'admetrà certificació acreditativa original o fotocòpia degudament compulsada del centre o institució organitzadora.  
4.3.3 Els tribunals, que només podran valorar la documentació degudament acreditada i aportada en temps i forma establerts, podrà requerir qualsevol tipus d'aclariment sobre la documentació. Quan el requeriment no siga atès, no es valorarà el mèrit corresponent. Els tribunals podran, així mateix, sol·licitar als aspirants còpia traduïda dels documents al·legats per aquests quan estiguen redactats en idiomes distints als oficials en la Comunitat Valenciana.  
5. Admissió i exclusió d'aspirants  
5.1 Llista provisional d'admesos  
Finalitzat el termini de presentació d'instàncies, el Director del Servei Valencià de Salut publicarà resolució per la qual aprovarà la llista provisional de concursants admesos i exclosos. En la mencionada llista constarà: nom i cognoms dels concursants, i l?indicació, si escau, de la causa d'exclusió i del termini de reparació de defectes.  
Els concursants disposaran d'un termini de deu dies hàbils comptadors a partir de l?endemà de la data de publicació de la resolució a l?efecte de reparar la falta o acompanyar documents preceptius en cas que la sol·licitud d'admissió no reunesca els requisits exigits en la convocatòria, de conformitat amb l?establert en l'article 71 de la Llei de Règim Jurídic de les Administracions Públiques i del Procediment Administratiu Comú.  
5.2 Llista definitiva d'admesos  
Finalitzat el termini esmentat en la base anterior, vistes les al·legacions i reparats els defectes, si n'hi ha, es publicarà la llista definitiva d'admesos i exclosos en la mateixa forma que la llista provisional.  
En la mateixa resolució s'indicarà el lloc i data d'inici dels exercicis de la fase d'aposició.  
Contra la resolució de la Direcció del Servei Valencià de Salut que aprove la llista definitiva es podran interposar els recursos que s'especifiquen en la base 12.  
6. Tribunals  
6.1 Composició  
Els membres del tribunal que jutge el concurs, seran designats pel Secretari General de la Conselleria de Sanitat i Consum, a proposta del Director del Servei Valencià de Salut, d'acord amb la disposició addicional 5a de l?Ordre de 2 de desembre de 1991, de la Conselleria de Sanitat i Consum.  
La llista nominal dels seus membres serà publicada al tauler d'anuncis dels serveis centrals del Servei Valencià de Salut junt a la resolució que aprove la llista provisional d'admesos i exclosos. Estarà compost per vuit membres titulars i els respectius suplents, de la següent forma:  
President: en serà nomenat d'entre el personal que exerceix llocs de caràcter directiu en l?estructura del Servei Valencià de Salut, a proposta del Director del Servei Valencià de Salut.  
Vocals:  
- Tres metges designats pel Secretari General de la Conselleria de Sanitat i Consum, a proposta del Director del Servei Valencià de Salut.  
- Dos metges designats per la Societat Científica de Documentació i Informació Mèdica, o, si no n'hi ha, per la Societat Nacional.  
- Un metge designat per les organitzacions sindicals, en els termes que s'acorda en els pactes a què es refereix la Llei 9/1987, de 12 de juny.  
Secretari: en serà nomenat d'entre el personal fix amb funcions administratives i titulació superior del Servei Valencià de Salut, a proposta del Director del Servei Valencià de Salut. El secretari no tindrà vot en les matèries relatives a la qualificació dels aspirants.  
Quan no s'efectue la proposta de vocal per les organitzacions sindicals en un termini de 15 dies a comptar des de la sol·licitud l'esmentat membre del tribunal- podrà ser directament designat per l'autoritat convocant.  
6.2 Règim de funcionament  
Corresponen als tribunals les funcions relatives a la determinació concreta del contingut de les proves i a la qualificació dels aspirants, tant en la fase d'oposició com en la de concurs, com també, en general, l'adopció de les mesures necessaris per al correcte desenvolupament de les proves selectives, de conformitat amb l'establert en la convocatòria.  
Els criteris d'actuació dels tribunals referits a les funcions ressenyades amb anterioritat hauran de fer-se públics abans de la realització de les proves.  
6.3 Abstenció i recusació  
Els membres del tribunal hauran d'abstenir-se i podran ser recusats pels interessats quan concórreguen en ells circumstàncies previstes en l'article 28 de la Llei de Règim Jurídic de les Administracions Públiques i del Procediment Administratiu Comú. Igualment, hauran d'abstenir-se aquells que haguen realitzat tasques de preparació d'aspirants en els 5 anys anteriors a l'inici d'aquestes proves, Llevat que les dites tasques estiguessen vinculades a la formació oficial per a l'obtenció del títol d'acord amb el qual concorre l'aspirant.  
6.4 Seu del tribunal  
A l'efecte de comunicacions i altres incidències, el tribunal tindrà la seua seu als serveis centrals del Servei Valencià de Salut (carrer de Llíria, núm. 19, 46230, València).  
7. Desenvolupament del concurs-oposició  
7.1 Fase d'oposició  
7.1.1 Anunci i contingut  
La fase d'oposició constarà d'una prova amb els següents exercicis que no seran eliminatoris.  
- Primer exercici: de caràcter obligatori per a tots els aspirants, consistirà en una prova teòrica. Aquest exercici tindrà una valoració de 31 punts.  
- Segon exercici: igualment de caràcter obligatori, consistirà en un supòsit pràctic. Aquest exercici tindrà una valoració de 31 punts.  
El lloc i la data de l?inici dels exercicis seran indicats en la resolució per la qual es publica la llista definitiva d'admesos i exclosos.  
Els aspirants seran convocats per als exercicis en crida única i perdran els seus drets els opositors que no compareguen per a fer-ho.  
Els anuncis de celebració de les proves es publicaran pel tribunal en el tauler d'anuncis a la seu central del Servei Valencià de Salut, almenys 5 dies abans de la realització de la prova.  
7.1.2 Qualificació  
La puntuació màxima en la fase d'oposició, serà igual a la màxima total del barem de la fase de concurs, és a dir, 62 punts.  
La qualificació atorgada als aspirants que superen la prova de la fase d'oposició serà publicada pel tribunal al tauler d'anuncis de la seu central del Servei Valencià de Salut.  
Finalitzada la prova selectiva, el tribunal farà pública als taulers d'anuncis de la seu central del Servei Valencià de Salut, la relació d'aspirants aprovats en elles per l?ordre de puntuació aconseguida en el conjunt dels exercicis. Sense perjudici del caràcter eliminatori dels exercicis, podran superar la fase d'oposició un nombre d'aspirants superior al de les places convocades.  
7.2 Fase de concurs  
En la fase de concurs es valoraran segons el barem que consta com a annex IV, els mèrits directament relacionats amb el contingut de les places que s'han de proveir i l?experiència professional en llocs de personal sanitari. En cap cas la puntuació obtinguda en la fase de concurs podrà ser aplicada per a superar exercicis de la fase d'oposició.  
Igualment, hi haurà una puntuació addicional al barem de mèrits que consta com a annex V, per coneixements de valencià, acreditat per la Junta Qualificadora de Coneixements del Valencià, d'acord amb el que disposa l'article 30, punt 1, apartat e), del Reial Decret 118/1991, de 25 de gener del Ministeri de Sanitat i Consum.  
Només podran ser valorats els mèrits que tinguen els interessats l?últim dia del termini de presentació de sol·licituds i que siguen suficientment acreditades en la forma i el termini establerts per la base 4.  
7.3 Qualificació final del concurs-oposició  
Una vegada finalitzades les proves selectives, el tribunal farà pública al tauler d'anuncis de la seu central del Servei Valencià de Salut, la relació d'aspirants per ordre de puntuació assolida, que serà la suma de les puntuacions obtingudes en la fase de concurs i d'oposició.  
Els empats en la puntuació total, es resoldran a favor de l'aspirant que obtinga major puntuació en la fase d'oposició, i si continua la igualtat, es resoldrà per la major puntuació del primer exercici de la fase d'oposició.  
La dita relació serà elevada pel tribunal al Director del Servei Valencià de Salut.  
7.4 Adjudicació de places  
El Director del Servei Valencià de Salut farà pública al tauler d'anuncis de la seu central del Servei Valencià de Salut, la resolució per la qual s'aproven la relació de places que s'ofereixen als aspirants i el procediment perquè aquests puguen efectuar la seua opció a plaça. Les vacants que s'hi oferesquen correspondran sempre a les places bàsiques de la corresponent categoria.  
Les places s'adjudicaran als aspirants d'acord amb la sol·licitud l'ordre de preferència i per l'ordre de la puntuació assolida. Perdran els drets derivats de la seua participació en les proves selectives els aspirants que no sol·liciten plaça en el temps i forma establerts, conforme al que establesca la resolució a què es refereix el paràgraf anterior, i els que no obtinguen cap plaça entre les efectivament sol·licitades, i aquells als qui, per la puntuació obtinguda en el concurs-oposició, no corresponga cap plaça entre les oferides. Només podran ser declarats aprovats en les proves selectives i, per tant nomenats, els aspirants que obtinguen plaça.  
El Director del Servei Valencià de Salut publicarà al tauler d'anuncis de la seu central del Servei Valencià de Salut, la relació d'aspirants aprovats tot indicant la plaça que els haurà correspost.  
7.5 Exclusió durant el desenvolupament del concurs  
Si en qualsevol moment del procés de selecció el tribunal s'assabenta que algú dels aspirants no compleix la totalitat dels requisits exigits, haurà d'exigir-li l'acreditació de tals requisits. Si aquests no són acreditats en el termini dels deu dies hàbils següents a la notificació del requeriment, el tribunal realitzarà proposta d'exclusió de l'aspirant, amb indicació de les inexactituds o falsedats formulades per aquest, al Director del Servei Valencià de Salut qui, després de les verificacions que estime oportunes, dictarà resolució motivada que exclourà l'aspirant del concurs. L'esmentada resolució podrà ser impugnada en la forma establerta en la base 12.  
8. Presentació de documents  
8.1 El personal seleccionat en el concurs-oposició disposarà d'un termini de 20 dies naturals, a comptar des de l?endemà de la publicació de la llista definitiva de resultats a què fa referència la base 7.4, per a presentar davant el Servei Valencià de Salut la següent documentació:  
a) Fotocòpia compulsada del Document Nacional d'identitat.  
b) Fotocòpia autenticada per fedatari públic del corresponent títol o resguard de llicenciat o doctor en Medicina i Cirurgia.  
c) Declaració de no estar separat mitjançant expedient disciplinari de les administracions públiques o de la Seguretat Social, com també de no desenvolupar activitats incompatibles.  
d) Acreditar, mitjançant reconeixement mèdic efectuat pel centre del Servei Valencià de Salut que es determine, l'aptitud psico-física.  
e) Els aspirants amb minusvàlues hauran de presentar certificació de la Conselleria de Treball i Afers Socials o òrgan competent d'altres comunitats autònomes o de l'administració de l?estat, que acredite tal condició, com també la seua capacitat per a exercir les tasques que corresponguen als llocs d'aquesta convocatòria.  
8.2 Els qui, dins del termini fixat, i tret de casos de força major, no presentaren la documentació, no podran ser nomenats i quedaran anul·lades totes les seues actuacions, sense perjudici de la responsabilitat en què puguen haver incorregut per falsedat en la seua instància. En tal cas, la plaça s'inclourà entre les convocades en el següent procés selectiu.  
Ela aspirants aprovats que tingueren la condició de personal fix de les administracions públiques 0 dels serveis de salut estaran exempts d'acreditar les condicions i els requisits ja justificats per a obtenir el seu anterior nomenament i hauran de presentar certificació de l?organisme de què depenguen que acredite la seua condició i altres circumstàncies que consten en el seu expedient personal.  
8.3 Exclusió per incompliment de requisits  
Si un aspirant seleccionat no compleix algun dels requisits exigits en la convocatòria, el Director del Servei Valencià de Salut dictarà resolució motivada en què es declararà la pèrdua dels drets a la plaça que es tracte. La dita resolució podrà ser impugnada en la forma determinada en la base 12.  
9. Publicació, nomenament i presa de possessió  
9.1 Finalitzat el termini per a la presentació de documents, s'acordarà el nomenament dels aspirants aprovats, que es publicarà en el Diari Oficial de la Generalitat Valenciana.  
9.2 Els aspirants que hagen obtingut plaga, en el termini d'un mes, comptador a partir de l?endemà de la publicació a què fa referència el paràgraf anterior, hauran d'incorporar-se a les seues respectives destinacions i efectuar-ne la presa de possessió, que es durà a terme, després de lliurat el corresponent nomenament pel Director del Servei Valencià de Salut, davant la gerència o direcció de l?hospital a què estiga adscrita la corresponent plaça. Perdran els drets els qui, sense causa suficientment justificada, deixaren passar el termini sense incorporar-se a les seues destinacions.  
10. Coneixement del valencià  
10.1 El coneixement del valencià, acreditat mitjançant certificat expedit per la Junta Qualificadora de Coneixements de Valencià, tindrà una puntuació addicional per als aspirants, d'acord amb la base 7.2.  
10.2 Els qui no acrediten el coneixement de valencià a què fa referència el punt anterior, es comprometran a la realització dels oportuns cursos de perfeccionament que s'organitzen a l?efecte.  
10.3 Els aspirants podran utilitzar, en el desenvolupament de les proves selectives, escrites o orals, qualsevol de les dues llengües oficials a la Comunitat Valenciana.  
11. Publicitat  
Tret dels casos que expressament es determine el contrari, les publicacions de les diferents actuacions relatives a la convocatòria es realitzaran al tauler d'anuncis de la seu central del Servei Valencià de Salut, i els corresponents terminis es comptaran a partir de la data de la diligència d'exposició en l'esmentat tauler d'anuncis de l'acte en qüestió. No obstant això, i a l'exclusiu efecte d'informació als concursants, es trametran còpies de tals publicacions a les direccions territorials del Servei Valencià de Salut a Alacant, Castelló, València i a la Gerència d'Àrea de Salut d'Alcoi. El tribunal podrà determinar la conveniència d'utilitzar altres mitjans a l'exclusiu efecte d'informació.  
12. Recursos  
Aquesta ordre, la convocatòria, les seues bases i els actes administratius dictats en la seua execució pel Director del Servei Valencià de Salut que posen fi a la via administrativa, podran ser impugnats pels interessats mitjançant la interposició de recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptador a partir de la publicació de l'acte recorregut. Contra els actes del tribunal i els del Director del Servei Valencià de Salut que no posen fi a la via administrativa, es podrà interposar recurs ordinari davant el Cap de l'Àrea de Recursos Humans en el termini d'un mes, comptador a partir de l?endemà de la publicació de la corresponent resolució del tribunal del Director del Servei Valencià de Salut.  
ANNEX II  
Places vacants  
Districtes Places  
Districte 02  
Hospital general de Castelló i CE 1  
Hospital la Magdalena, Castelló 1  
Districte 04  
Hospital de Sagunt i CE 1  
Districte 05  
Hospital Arnau de Vilanova de València i CE 1  
Hospital Doctor Moliner de Serra 1  
Districte 09  
Hospital Doctor Peset i CE, València 1  
Districte 11  
Hospital la Fe i CE, València 1  
Districte 12  
Hospital Clínic Universitari i CE, València 1  
Hospital de la Malva-rosa de València 1  
Districte 15  
Hospital Sant Francesc de Borja de Gandía i CE 1  
Districte 16  
Hospital Lluís Alcanyís de Xàtiva i CE 1  
Hospital d'Ontinyent i CE 1  
Districte 17  
Hospital Marina Alta de Denia i CE 1  
Districte 19  
Hospital Mare de Déu dels Lliris d'Alcoi 1  
Districte 22  
Hospital general d'Alacant i CE 1  
Hospital San Vicente del Raspeig 1  
Districte 23  
Hospital d'Elx i CE 1  
Districte 24  
Hospital La Vega Baja d'Orihuela i CE 1  
Veure annex  
ANNEX IV  
Barem per a places de Metge   
de Documentació Clínica i Admissió  
1. Formació acadèmica  
1. 1 Estudis de llicenciatura  
1. 1. 1 Per cada matrícula d'honor o excel·lent: 0,2 punts.  
1. 1. 2 Per cada notable: 0, 1 punts.  
Observacions:  
a) No s'han de valorar les assignatures de religió, idiomes, ètica, formació política i educació física.  
b) puntuació màxima d'aquest apartat serà de 4 punts.  
1.2 Grau de llicenciatura  
1.2.1 Grau de llicenciatura: 1 punt.  
1.2.2 Amb premi extraordinari o excel·lent: 2 punts.  
Observacions:  
a) Els apartats 1.2.1 i 1.2.2 són excloent entre ells.  
1.3 Cursos monogràfics de doctorat  
1.3.1 Per cada excel·lent o matrícula d'honor: 0,2 punts.  
1.3.2 Per cada vuit crèdits corresponents a cursos monogràfics de doctorat: 0,2 punts.  
Observacions:  
a) La suma dels apartats 1.3.1 i 1.3.2 tindrà una puntuació màxima d?1 punt.  
1.4 Grau de doctor.  
1.4.1 Grau de doctor: 1,5 punts.  
1.4.2 Amb excel·lent o cum laude: 2,5 punts.  
1.4.3 Amb premi extraordinari: 3 punts.  
Observacions:  
a) Els apartats 1.4.1, 1.4.2 i 1.4.3 són excloent entre ells.  
2. Formació postgraduada  
2.1 Titulats superiors que hagen acomplert el període complet de formació com a resident en qualsevol especialitat amb certificat MIR: 6 punts.  
2.1 Formació com a especialista en centres acreditats per a la docència, per un mínim de dos anys: 2 punts.  
2.3 Mestre en Salut Pública o Administració Sanitària impartit en la universitat, Escola Nacional de Sanitat o centres Pertanyents o homologats per les diferents comunitats autònomes: 1 punt (fins a un màxim de 3 punts).  
2.4 Titulació màster de l'especialitat expedida per la universitat o centre acreditat: 10 punts.  
3. Serveis prestats  
3.1 Per cada mes de serveis prestats en propietat, com a interí, contractat o eventual, com a metge de medicina general, facultatiu d'atenció primària, metge inspector, facultatiu especialista de districte en serveis jerarquitzats d'institucions sanitàries gestionades o administrades per entitats gestores de la Seguretat Social o en institucions amb programa acreditat per a la docència per la corresponent comissió nacional, o en institucions sanitàries de país estranger realitzades en virtut de convenis o acords d'assistència sanitària amb l?esmentat país l?exercici dels quals baja estat expressament autoritzat al facultatiu en qüestió pel Ministeri de Sanitat i Consum: 0,1 punts.  
3.2 Per cada mes de serveis prestats com a interí, contractat o eventual, com a metge d'admissió en institucions sanitàries gestionades o administrades per entitats gestores de la Seguretat Social o en institucions amb programa acreditat per a la docència per la corresponent comissió nacional, o en institucions sanitàries de país estranger realitzades en virtut de convenis o acords d'assistència sanitària amb el dit país l?exercici dels quals haja estat expressament autoritzat al facultatiu en qüestió pel Ministeri de Sanitat i Consum: 0,2 punts.  
Observacions:  
a) La puntuació màxima de l'apartat 3. 1. serà de 6 punts.  
b) La puntuació màxima de l'apartat 3.2. serà de 8 punts.  
3.3. Pel fet d'haver obtingut mitjànçant concurs-oposició plaça de metge adjunt o facultatiu especialista en institucions sanitàries gestionades o administrades per entitats gestores de la Seguretat Social o en institucions amb programa acreditat per a la docència per la corresponent comissió nacional, o en institucions sanitàries de país estranger realitzades en virtut de convenis o acords d'assistència sanitària amb el dit país l?exercici dels quals haja estat expressament autoritzat al  
facultatiu en qüestió pel Ministeri de idoneïtat i Consum: 4 punts.  
3.4 Pel fet d'haver obtingut en les mateixes condicions recollides en l'apartat 3.3 plaça de cap de secció: 5 punts.  
3.5 Pel fet d'haver obtingut en les mateixes condicions recollides en l'apartat 3.3 plaça de cap de servei: 6 punts.  
3.6 Professor titular de la universitat en qualsevol especialitat de Medicina, Farmàcia o Estomatologia: 6 punts.  
3.7 Catedràtic de la universitat en qualsevol especialitat de Medicina, Farmàcia o Estomatologia: 7 punts.  
Observacions:  
a) Les puntuacions dels apartats 3.3. al 3.7 són excloents entre elles.  
4. Altres mèrits  
4.1 Per treballs científics i d'investigació publicats sobre l'administració i gestió de serveis sanitaris o sobre documentació clínica i admissió: fins a un màxim de 3 punts.  
4.2 Per aportacions a reunions científiques sobre l'administració i gestió de serveis sanitaris o sobre documentació clínica i admissió: fins a un màxim de 1 punt.  
4.3 Facultatiu o metge de medicina general amb plaça en propietat, pel fet d'haver exercit serveis en exclusivitat en les administracions públiques en funcions d'ordenació, planificació i gestió sanitària. Per cada mes: 0, 1 punts.  
4.4 Professor associat en ciències de salut en hospitals amb conveni específic amb universitat i amb programa de docència pre-graduada. Per cada any: 0,25 punts, fins a un màxim d?1 punt.  
4.5 Assistència a cursos d'una durada igual o superior a 40 hores lectives sobre temes relacionats amb l'administració i gestió de serveis sanitaris o sobre documentació clínica i admissió, impartits per l?IVESP, universitat, organismes públics o centres acreditats. Per cada curs: 0, 1 punts.  
4.6 Pel fet d'haver acomplert 1 any com a component de les comissions de control de qualitat acreditades d'institucions sanitàries i amb l'aportació de certificació del director d'aquestes. Per cada any: 0,1 punt.  
Observacions:  
a) L'apartat 4.3 tindrà una puntuació màxima de 2 punts.  
b) L'apartat 4.5 tindrà una puntuació màxima d?1 punt.  
c) L'apartat 4.6 tindrà una puntuació màxima de 2 punts.  
ANNEX V  
Barem de mèrits per coneixement de valencià  
El coneixement del valencià es valorarà d'acord amb la possessió del corresponent certificat expedit o homologat per la Junta Qualificadora de Coneixements del Valencià:  
1. Certificat de coneixements orals: 0,5 2. Certificat de grau elemental: 1 3. Certificat de grau mitjà: 1,5 4. Certificat de grau superior: 2  
No s'hi valorarà el certificat imprescindible per a la consecució d'altre de nivell superior que s'al·legue com a mèrit.


Còpia Permalink ELI